
AHADI YA IBRAHIMU; IBRAHIMU KATIKA MISRI
Mwanzo 12:1-9; 15:1-21

Hii ni hadithi ya ahadi ya Ibrahimu.

Baada ya wakati wa Nuhu, miaka mingi ilipopita, kulikuwa na mtu aliyeitwa Ibrahimu. Alikuwa na umri wa miaka sabini na tano. Mkewe Sarah pia alikuwa na miaka mingi. Na hawakuwa na mtoto hata moja. 

Siku moja Mungu alimtokea Ibrahimu na akamwambia, “Ibrahimu, lazima uondoke nchini mwako. Lazima uwaache jamaa wako. Na lazima umwaache baba wako na uende pahali ambapo nitakuonyesha. Na nitafanya taifa kuu kutoka kwako. Nitalifanya jina lako kuu. Nitawabariki watakaokubariki na kulaani watakaokulaani. Na nitayabariki mataifa yote ya ulimwengu kupitia kwako. 

Ndipo Ibrahimu alipomchukua mkewe Sara, na mpwa wake Lutu, wakasafiri kusini. Walipofika katika nchi ya Kanani, Mungu akasema, hapa ndipo mahali. Wakakaa hapo naye Ibrahimu akamtolea. Mungu dhabihu.

Basi, pakawa na njaa kuu katika nchi, kwa hivyo Ibrahimu na jamaa yake wakasafiri kusini kuenda Misri. Walipofika katika mpaka wa Misri, Ibrahimu, akamwambia Sara, “Wewe ni mwanamke mrembo sana. Mtu atakuona na ataniua kisha akuchukue uwe mkewe. Sasa heri umwambie kila mtu wewe ni dada yangu.”

Sara akakubali nao wakaingia Misri. Kulikuwa na watu fulani wenye mamlaka makuu ambao walishirikiana na mfalme wa Misri. Walimwona Sara nao wakamwambia Mfalme.  Naye Mfalme akamchukua Sara kuwa mmoja wa wake wake. Pia alimpa Ibrahimu zawadi nyingi. Zawadi kama ng’ombe, kondoo, mbuzi na hata pesa.

Lakini Mungu alimtumia Mfalme laana nyingi. Naye akatambua kilichokuwa kikiendelea. Mfalme akamtuma Sara kurudi kwa Ibrahimu na kumwuliza “Kwa nini ulinidanganya? Kwa nini uliniambia alikuwa dadako, bali alikuwa mkeo? Sasa nenda! Ondoka mahali hapa!” Kwa hivyo Ibrahimu na jamaa wake wakasafiri kurudi kaskazini katika nchi ya Kanani wakakaa huko tena. Sasa Ibrahimu alikuwa mtu tajiri sana.  

Na huu ndio mwisho wa hadithi.

